**1ο Δημοτικό Σχολείο Θέρμης**

**τηλ: 2310461221, fax: 2310805812**

**e-mail: mail@1dim-therm.thess.sch.gr**

**Ιστοσελίδα: 1dim-therm.thess.sch.gr**

**ΑΝΑΚΟΙΝΩΣΗ**

**ΘΕΜΑ: ΕΓΓΡΑΦΗ ΣΤΗΝ Α΄ ΤΑΞΗ ΤΟΥ ΔΗΜΟΤΙΚΟΥ ΣΧΟΛΕΙΟΥ**

 **Η προθεσμία εγγραφών στην Α΄ τάξη του Δημοτικού Σχολείου είναι από 01 ως και 20 Μαρτίου 2024.**

**Το σχολικό έτος 2024 – 2025 εγγράφονται στην Α΄ τάξη του Δημοτικού Σχολείου τα παιδιά που γεννήθηκαν το 2018.**

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΣΤΗΝ Α΄ ΤΑΞΗ**

• **Αίτηση Εγγραφής**. (Το έντυπο θα σας δοθεί από το σχολείο μας. Είναι αναρτημένο και στην ιστοσελίδα του σχολείου: 1dim-therm.thess.sch.gr).

•**Αποδεικτικό στοιχείο** από το οποίο, κατά την κρίση του διευθυντή του σχολείου, φαίνεται η **διεύθυνση κατοικίας** του μαθητή / μαθήτριας. (*Εκκαθαριστικό φορολογικής δήλωσης* (έντυπο Ε1) ή *μισθωτήριο συμβόλαιο κατοικίας*).

• **Επίδειξη του βιβλιαρίου υγείας του παιδιού**, στο οποίο φαίνεται ότι έγιναν όλα τα προβλεπόμενα εμβόλια.

• **Ατομικό Δελτίο Υγείας Μαθητή.** (Το έντυπο θα σας δοθεί από το σχολείο μας ή το Νηπιαγωγείο που φοιτά το παιδί και πρέπει να συμπληρωθεί από παιδίατρο. Υπάρχει αναρτημένο στην ιστοσελίδα του σχολείου :1dim-therm.thess.sch.gr).

• **Πιστοποιητικό γέννησης** από τον Δήμο στον οποίο το παιδί είναι εγγεγραμμένο. *(Θα αναζητηθεί αυτεπάγγελτα από το σχολείο την ώρα της εγγραφής).*

• **Βεβαίωση Φοίτησης Νηπιαγωγείου.** Το νηπιαγωγείο εκδίδει «Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του/της μαθητή/τριας για την εγγραφή του/της στο Δημοτικό.

Το Πιστοποιητικό Φοίτησης στο Nηπιαγωγείο εκδίδεται με τη λήξη της διδασκαλίας των μαθημάτων (15 Ιουνίου 2024) και διαβιβάζεται αυτεπάγγελτα από το Νηπιαγωγείο στο Δημοτικό Σχολείο εγγραφής του/της μαθητή/τριας

Για την εγγραφή του παιδιού στο **Ολοήμερο Πρόγραμμα του Σχολείου, (προαιρετικά),** οι ενδιαφερόμενοι γονείς θα πρέπει να συμπληρώσουν αίτηση (Το έντυπο θα σας δοθεί από το σχολείο και υπάρχει αναρτημένο και στην ιστοσελίδα του σχολείου 1dim-therm.thess.sch.gr).

**Για να είναι ολοκληρωμένη η εγγραφή του παιδιού στο σχολείο μας, παρακαλώ να προσκομίσετε όλα τα παραπάνω δικαιολογητικά.**

**Ωράριο εγγραφών: Από 11.00 έως 13.00**

 **Ο Διευθυντής του Σχολείου**

 **Νίκας Αθανάσιος**